1991R0344 — LV — 11.07.2003 — 004.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:







(*) Šis tiesību akts nekad nav publicēts latviešu valodā.









▼B

KOMISIJAS REGULA (EEK) Nr. 344/91

(1991. gada 13. februāris),

ar ko nosaka sīki izstrādātus noteikumus Padomes Regulas (EEK) Nr. 1186/90 piemērošanai, kas paplašina darbības jomu Kopienas skalai, kas paredzēta pieaugušu liellopu liemeņu klasificēšanai







EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 1186/90, ar ko paplašina darbības jomu Kopienas skalai, kas paredzēta pieaugušu liellopu liemeņu klasificēšanai ( 1 ), un jo īpaši tās 2. pantu, tā kā attiecībā uz visiem liemeņiem un pusliemeņiem, ko laiž tirgū, Regula (EEK) Nr. 1186/90 un jo īpaši tās 1. pants nosaka nepieciešamību paplašināt pieaugušu liellopu liemeņu Kopienas klasificēšanas skalas darbības jomu, ko ieviesa Padomes 1981. gada 28. aprīļa Regula (EEK) Nr. 1208/81, ar ko nosaka Kopienas skalu pieaugušu liellopu liemeņu klasificēšanai ( 2 ); tā kā jāprecizē nosacījumi klasificētu liemeņu identificēšanai; tā kā intervencei pakļauto produktu marķēšanas sistēma ir vispiemērotākā šim nolūkam; tā kā tāpēc par marķēšanu būtu jāpieņem noteikumi, kas līdzīgi noteikumiem, kuri izklāstīti Komisijas 1989. gada 29. marta Regulā (EEK) Nr. 859/89, ar ko nosaka sīki izstrādātus noteikumus intervences pasākumu piemērošanai liellopu gaļas nozarē ( 3 ) un kurā jaunākie grozījumi izdarīti ar Regulu (EEK) Nr. 2271/90 ( 4 ), un jo īpaši ar tās 4. panta 3. punktu, ļaujot dalībvalstīm noteikt izņēmumus par tur minētā marķējuma novietojumu; tā kā saskaņā ar zināmu dalībvalstu praksi noteiktos apstākļos attiecībā uz identifikācijas ticamību etiķetēšana sniedz tādas pašas garantijas kā marķēšana, kā arī ļauj sniegt daudz sīkāku informāciju; tā kā tādēļ ir lietderīgi ļaut dalībvalstīm marķēšanas vietā izmantot etiķetēšanu; tā kā būtu jāpieņem noteikumi par kategorijas norādīšanu saskaņā ar Regulu (EEK) Nr. 1208/81 un jo īpaši tās 3. pantu; tā kā, ņemot vērā noteiktu mazas jaudas kautuvju ierobežoto jaudu, būtu jāatsaucas uz Regulas (EEK) Nr. 1186/90 2. panta b) apakšpunktu un būtu jāparedz iespēja pēc dalībvalsts pieprasījuma atteikties no obligātās klasificēšanas, ja vidējais nokauto pieaugušo liellopu daudzums ir neliels; tā kā Komisijai, pieņemot lēmumu, jāņem vērā noteikti apstākļi, jo īpaši mērķis pakāpeniski harmonizēt šo sfēru; tā kā tomēr, lai vienkāršotu iepriekšminētā noteikuma piemērošanu uzņēmumos ar mazāku jaudu, vēlams piešķirt dalībvalstīm tiesības pašām atļaut no klasificēšanas atteikties uzņēmumiem, kuros nokauj ne vairāk par 75 pieaugušiem liellopiem nedēļā, ja rēķina vidēji gadā, un attiecībā uz tādu dzīvnieku liemeņiem, kurus dzīvus iegādājušies tirgotāji, kas nodarbojas tikai ar mazumtirdzniecību, ja tos viņiem noskauj saskaņā ar līgumu; tā kā gadījumos, kad apstiprināts uzņēmums pats atkaulo visus iegūtos un klasificētos liemeņus, obligātā identificēšana ir bezmērķīga; tā kā klasifikācija būtu jāveic personālam, kuram ir vajadzīgā kvalifikācija, ko apstiprina ar licenci vai apstiprinājumu; tā kā klasifikāciju ticamība jāpārbauda efektīvās pārbaudēs, ko veic sabiedriskas vai privātas iestādes, kurām nav saistības ar kautuvēm, ko tās pārbauda; tā kā jābūt iespējai sodīt par nepareizu klasifikāciju, jo īpaši atsaucot atbildīgās personas licenci; tā kā dalībvalstīm būtu obligāti jāinformē Komisija par pasākumiem, kas veikti, lai nodrošinātu, ka ievēro Regulu (EEK) Nr. 1186/90, un jo īpaši, lai sodītu par šīs regulas pārkāpšanu; tā kā Liellopu un teļa gaļas pārvaldības komiteja nav sniegusi atzinumu tās priekšsēdētāja noteiktajā laikā, IR PIEŅĒMUSI ŠO REGULU.







1. pants

1. Regulas (EEK) Nr. 1186/90 1. panta 1. punktā minēto tādu liemeņu un pusliemeņu identificēšanu, kuri klasificēti saskaņā ar Kopienas skalu pieaugušu liellopu klasificēšanai, ko nosaka Regula (EEK) Nr. 1208/81, apstiprinātos uzņēmumos veic ar marķējumu, ar ko norāda kategoriju un barojuma un tauku slāņa klasi.

►M2 Marķēšanu veic, apzīmogojot liemeņa ārējo virsmu ar neizdzēšamu un netoksisku tinti, pēc kompetento valsts iestāžu apstiprinātas metodes; burti un cipari nedrīkst būt mazāk kā 2 cm augsti. ◄ Marķējumu uzliek pakaļējām ceturtdaļām uz jostas gabala ceturtā jostas skriemeļa līmenī un priekšējām ceturtdaļām uz krūtsgabala 10 līdz 30 centimetrus no krūškaula malas. ►M2 Tomēr dalībvalstis var noteikt citas vietas uz katras ceturtdaļas ar noteikumu, ka tās ir uz liemeņa ārējās virsmas un ar noteikumu, ka tās par to savlaicīgi informē Komisiju. ◄

▼M2

2. Neierobežojot Regulas (EEK) Nr. 859/89 4. panta 3. punkta c) un d) apakšpunktu un Komisijas Regulas (EEK) Nr. 3445/90 ( 5 ) 2. panta 2. punktu, dalībvalstisvar atļaut marķējumu aizstāt ar etiķetēm, ievērojot šādus nosacījumus:

▼B

— etiķetes var glabāt un piestiprināt tikai apstiprinātos uzņēmumos, kuros kauj dzīvniekus; tās nedrīkst būt mazākas par 5 x 10 cm,

▼M4

— papildus 1. punktā minētajām prasībām uz etiķetēm jānorāda kautuves apstiprinājuma numurs, dzīvnieka identifikācijas vai kaušanas numurs, kaušanas diena, liemeņa svars un, attiecīgā gadījumā tas, ka klasifikācija ir veikta, izmantojot automatizētas klasifikācijas metodes,

▼B

— otrajā ievilkumā minētajām norādēm jābūt skaidri salasāmām un nekādas izmaiņas nav atļautas,

▼M2

— etiķetēm jābūt drošām pret viltojumiem, nenoplēšamām un stingi piestiprinātām pie katras ceturtdaļas 1. punktā noteiktajās vietās.

▼M4

Ja klasifikāciju veic, izmantojot automatizētas klasifikācijas metodes, etiķetes jāizmanto obligāti.

▼M2

2a. Klasificēšana un identificēšana jāveic ne vēlāk kā vienu stundu pēc kaušanas sākuma.

▼M4

Gadījumos, kad automatizētās klasifikācijas metodes neļauj klasificēt liemeņus, šo liemeņu klasifikācija un identifikācija jāpabeidz līdz dienas kaušanas darbību beigām.

▼B

3. Marķējumu un etiķetes nedrīkst noņemt, pirms ceturtdaļas atkaulo.

▼M2

Dalībvalstis jo īpaši veic vajadzīgos pasākumus, lai nodrošinātu, ka šo noteikumu ievēro Kopienas iekšējā tirgū.

▼B

4. Kategoriju norāda saskaņā ar Regulas (EEK) Nr. 1208/81 3. panta 1. punktu.

▼M2

Norādot apakšklases, ja vajadzīgs, kategoriju iedalījumu pēc vecuma norāda ar citādiem simboliem nekā tie, ko izmanto klasifikācijai.

5. Lai darītu zināmus Regulas (EEK) Nr. 1186/90 1. panta 2. punktā minētos klasifikācijas rezultātus, barojuma un tauku slāņu klases, kā arī kategoriju ar Kopienas tiesību aktos šim nolūkam īpaši paredzētiem simboliem norāda faktūrrēķinā vai tam pievienotā dokumentā, ko adresē dzīvnieka piegādātājam vai arī, ja tas nav iespējams, fiziskai vai juridiskai personai, kas atbildīga par kaušanu.

▼B

2. pants

1. Pēc dalībvalsts pieprasījuma Komisija uzņēmumiem, kas nedēļā nokauj nelielu daudzumu pieaugušu liellopu, ja rēķina vidēji gadā, attiecībā uz pieaugušu liellopu liemeņu klasifikāciju atceļ pienākumus, kas izklāstīti Regulas (EEK) Nr 1186/90 1. pantā; pieņemot lēmumu, Komisija ņem vērā kautuves jaudas attīstību, klasifikācijas organizāciju un pakāpeniskās harmonizācijas mērķus attiecīgajā apgabalā.

Atteikšanās ir spēkā tikai ierobežotu laiku.

2. Neierobežojot pirmo daļu, dalībvalstis var nolemt, ka Regulas (EEK) Nr. 1186/90 1. punktā izklāstītās prasības pieaugušu liellopu liemeņu klasifikācijai nav obligātas

— apstiprinātiem uzņēmumiem, kas nokauj ne vairāk kā 75 pieaugušus liellopus nedēļā, ja rēķina vidēji gadā,

— mazumtirgotājiem, kas uzpērk dzīvus dzīvniekus un kam tos nokauj saskaņā ar līgumu par viņu līdzekļiem.

3. Tādas prasības attiecībā uz pieaugušu liellopu liemeņu identifikāciju, kuras noteiktas 1. pantā, neattiecas uz apstiprinātām kautuvēm, kas pašas atkaulo visus saņemtos liemeņus.

3. pants

▼M3

1. Dalībvalstis nodrošina, ka klasificēšanu veic kvalificēti tehniķi, kas šajā nolūkā ieguvuši licenci. Licenci var aizstāt ar dalībvalsts piešķirtu apstiprinājumu, kurā šāds apstiprinājums atbilst kvalifikācijas atzīšanai.

Tādu klasificētāju darbu, kuri regulāri strādā apstiprinātos uzņēmumos, kur nokauj vairāk nekā 75 pieaugušus liellopus nedēļā, rēķinot vidēji gadā, pārbauda reizi ceturksnī, veicot arī iepriekš neizziņotu individuālu testu 40 liemeņiem. Tomēr apstiprinātos uzņēmumos, kur regulāri strādā tikai viens klasificētājs un kur ir pieejami mazāk nekā 40 liemeņi, testē tik daudz liemeņu, cik tajā brīdī ir pieejami, ar noteikumu, ka to ir vismaz 25. Testu veic no kautuves un klasificēšanas aģentūrām neatkarīga persona, un to pieskaita pie 2. punktā pieprasītajām pārbaudēm. Tomēr prasība būt neatkarīgam no klasificēšanas aģentūrām neattiecas uz kontrolēm, ko ir veikusi kompetentā iestāde.

▼M4

1a. Dalībvalstis var piešķirt licences, ar kurām automatizētas klasifikācijas metodes atļauj izmantot to teritorijā vai teritorijas daļā. Pilnvarojumu dod tad, ja ir izpildīti I pielikumā paredzētie nosacījumi un prasību minimumu sertifikācijas pārbaudei. Vismaz divus mēnešus pirms sertifikācijas pārbaudes sākšanas dalībvalstis nodrošina Komisiju ar informāciju, kas minēta II pielikuma A daļā. Dalībvalstis ieceļ neatkarīgu struktūru, kas analizē sertifikācijas pārbaudes rezultātus. Divu mēnešu laikā pēc sertifikācijas pārbaudes pabeigšanas dalībvalstis nodrošina Komisiju ar informāciju, kas minēta II pielikuma B daļā.

Ja ir piešķirta licence, kas atļauj izmantot automatizētas klasifikācijas metodes, pamatojoties uz sertifikācijas pārbaudi, kuras laikā izmantoja vairāk par vienu liemeņa noformējumu, atšķirības starp šiem liemeņu noformējumiem nerada atšķirības klasifikācijas rezultātos.

Pēc Komisijas informēšanas dalībvalstis var piešķirt licences, kuras automatizētas klasifikācijas metodes atļauj izmantot to teritorijā vai teritorijas daļā, neorganizējot sertifikācijas pārbaudi, ar nosacījumu, ka šāda licence jau ir piešķirta par tām pašām automatizētas klasifikācijas metodēm izmantošanai citā attiecīgās dalībvalsts teritorijā vai citā dalībvalstī, pamatojoties uz sertifikācijas pārbaudi ar attiecīgajā dalībvalstī vai tās daļā nokautu pieaugušo liellopu liemeņu izlasi, ko tās uzskata par vienlīdz reprezentatīvu kategorijas, uzbūves un tauku slāņa ziņā.

Klasifikācija pēc automatizētas klasifikācijas metodēm ir derīga tikai tad, ja liemeņa noformējums ir identisks tam, kas izmantots sertifikācijas pārbaudē.

1b. Uzņēmumi, kuri klasificēšanai izmanto automatizētas klasifikācijas metodes:

— identificē liemeņa kategoriju; šim nolūkam izmanto liellopu identifikācijas un reģistrācijas sistēmu, kas minēta Regulas (EK) Nr. 1760/2000 I sadaļā,

— saglabā ikdienas kontroles ziņojumus par automatizētās klasifikācijas metožu darbību, ieskaitot, jo īpaši, visas konstatētās nepilnības un vajadzības gadījumā veiktās darbības.

1c. To automatizētās klasifikācijas metožu tehnisko specifikāciju izmaiņas, par kurām ir piešķirta licence, ir pieļaujamas tikai pēc tam, kad ir saņemts attiecīgo dalībvalstu kompetento iestāžu apstiprinājums un ir pierādīts, ka šādu izmaiņu rezultātā būs lielāks precizitātes līmenis par to, kāds iegūts sertifikācijas pārbaudes laikā.

Dalībvalstis informē Komisiju par visām šādām izmaiņām, kuras tās ir apstiprinājušas.

▼M3

2. Liemeņu klasifikāciju un identifikāciju uzņēmumos, uz kuriem attiecas Regulas (EEK) Nr. 1186/90 1. pants, no kautuves neatkarīga persona pārbauda uz vietas bez iepriekšēja brīdinājuma.

Pārbaudes visos apstiprinātajos uzņēmumos, kas klasificē liemeņus, jāveic vismaz divas reizes trīs mēnešos, un tajās jāpārbauda vismaz tik daudz liemeņu, cik minēts 1. punkta otrajā daļā, tos izvēloties izlases veidā. Tomēr 2. panta 2. punkta pirmajā ievilkumā minētajos apstiprinātajos uzņēmumos un apstiprinātos uzņēmumos, kuros regulāri strādā tikai viens klasificētājs, pārbaužu biežumu var samazināt līdz vienai reizei trijos mēnešos.

▼M4

Visos apstiprinātos uzņēmumus, kuros klasifikāciju veic ar automatizētas klasifikācijas metodēm, pirmo divpadsmit mēnešu laikā pēc 1.a punktā minētās licences piešķiršanas jāveic vismaz sešas pārbaudes ik pēc trīs mēnešiem. Pēc tam pārbaudes jāveic vismaz divas reizes ik pēc trīs mēnešiem visos apstiprinātos uzņēmumos, kuros klasifikāciju veic ar automatizētas klasifikācijas metodēm. Katrā pārbaudē jāpārbauda vismaz 40 izlases veidā izraudzīti liemeņi. Šajās pārbaudēs īpaši pārbauda:

— liemeņa kategoriju,

— automatizētās klasifikācijas metožu precizitāti, izmantojot punktu un robežvērtību sistēmu, kas minēta I pielikuma 3. punktā,

— liemeņa noformējumu,

— ikdienas kalibrēšanu, kā arī visus citus automatizētās klasifikācijas metožu tehniskos aspektus, kas ir būtiski, lai nodrošinātu ar automatizētas klasifikācijas metodēm iegūto precizitātes līmeni vismaz tikpat labu, kā sertifikācijas pārbaudes laikā iegūto,

— punktā minētos ikdienas kontroles ziņojumus.

▼M3

Ja šajās pārbaudēs atklāj ievērojamu skaitu nepareizi klasificētu vai identificētu liemeņu, kas neatbilst šiem noteikumiem:

a) pārbaudāmo liemeņu skaits un biežums jāpalielina; un

▼M4

b) licences, kas paredzētas 1. un 1.a punktā, var atcelt.

▼M3

Inspekcijas ziņojumus par kontrolēm, ko veic saskaņā ar šo pantu, sastāda un uzglabā valsts kontroles iestādes. Šajos ziņojumos jo īpaši min pārbaudīto liemeņu skaitu un nepareizi klasificēto vai identificēto liemeņu skaitu. Tajos sniedz arī pilnīgu informāciju par izmantotā noformējuma veidiem, un, ja vajadzīgs, to atbilstību Kopienas noteikumiem.

▼B

3. Dalībvalstis informē Komisiju par pasākumiem, kas veikti, lai īstenotu Regulas (EEK) Nr. 1186/90 3. pantu, un par sodiem par tādiem pārkāpumiem kā jo īpaši zīmogu un etiķešu viltošana vai krāpnieciska izmantošana vai arī klasifikāciju, ko veicis nelicencēts personāls.

4. pants

Šī regula stājas spēkā 1991. gada 1. jūnijā.

Šī regula uzliek saistības kopumā un ir tieši piemērojama visās dalībvalstīs.

▼M4









I PIELIKUMS

Nosacījumi un prasību minimums automatizētu kvalifikācijas metožu pilnvarojuma saņemšanai

1. Attiecīgās dalībvalstis noorganizē, ka pārbaudes grupa, kuras sastāvā ir vismaz pieci licencēti eksperti pieaugušu liellopu liemeņu klasificēšanā, veic sertifikācijas pārbaudi. No pārbaudi veicošās dalībvalsts pārbaudes grupas sastāvā ir divi locekļi. Pārējie grupas locekļi ir katrs no citas dalībvalsts. Pārbaudes grupas locekļu kopsumma ir nepāra skaitlis. Komisijas dienesti un pārējo dalībvalstu eksperti var piedalīties sertifikācijas pārbaudē kā novērotāji. Pārbaudes grupas locekļi strādā neatkarīgi un anonīmi. Attiecīgā dalībvalsts izvirza sertifikācijas pārbaudes koordinatoru, kurš: — nav pārbaudes grupas loceklis, — ir ar pietiekamām tehniskajām zināšanām un ir pilnīgi neatkarīgs, — pārrauga pārbaudes grupas locekļu neatkarīgu un anonīmu darbību, — no pārbaudes grupas locekļiem savāc klasifikācijas rezultātus un rezultātus, kas iegūti, izmantojot automatizētās klasifikācijas metodes, — nodrošina, ka visā sertifikācijas pārbaudes gaitā klasifikācijas rezultāti, ko iegūst, izmantojot automatizētās klasifikācijas metodes, nav pieejami nevienam pārbaudes grupas loceklim un otrādi, nedz arī kādai citai ieinteresētajai personai, — apstiprina katra liemeņa klasifikācijas rezultātus un objektīvu apsvērumu dēļ, kurus norāda, var nolemt izslēgt liemeņus no izlases, ko izmanto analīzē.

2. Sertifikācijas pārbaudei: — katru uzbūves klasi un tauku slāņa klasi sadala trīs apakšklasēs, — ir nepieciešama izlase no mazākais 600 apstiprinātiem liemeņiem, — no liemeņiem, kas ir derīgi klasifikācijai, izmantojot automatizētas klasifikācijas metodes, ne vairāk par 5 % ir nesekmīgi klasificēti liemeņi.

3. Pārbaudes grupas locekļu rezultātu vidējo rādītāju par katru apstiprināto liemeni uzskata par minētā liemeņa pareizo kategoriju. Lai novērtētu automatizētās klasifikācijas metožu izpildi, automatizētās klasifikācijas iekārtas rezultātus par katru apstiprināto liemeni salīdzina ar pārbaudes grupas rezultātu vidējo rādītāju. Ar automatizētas klasifikācijas metodēm iegūto klasifikācijas precizitāti konstatē, izmantojot šādu punktu sistēmu:



Uzbūve Tauku slānis Bez kļūdīšanās 10 10 Kļūdīšanās par vienu vienību (t.i., par vienu apakšklasi augstāk vai zemāk) 6 9 Kļūdīšanās par divām vienībām (t.i., par divām apakšklasēm augstāk vai zemāk) – 9 0 Kļūdīšanās par trīs vienībām (t.i., par trīs apakšklasēm augstāk vai zemāk) – 27 – 13 Kļūdīšanās par vairāk nekā trīs vienībām (t.i., vairāk nekā par trīs apakšklasēm augstāk vai zemāk) – 48 – 30 Lai saņemtu pilnvarojumu, ar automatizētās klasifikācijas metodēm jāiegūst vismaz 60 % no maksimālā punktu skaita gan attiecībā uz uzbūvi, gan attiecībā uz tauku slāni. Turklāt klasifikācijai, izmantojot automatizētās klasifikācijas metodes, jābūt šādās robežās:



Uzbūve Tauku slānis Novirze ± 0,30 ± 0,60 Regresijas līnijas slīpums 1 ± 0,15 1 ± 0,30









II PIELIKUMS

A. Informācija, kas dalībvalstīm jāsniedz par tādas sertifikācijas pārbaudes organizēšanu, ko veic, lai saņemtu automatizētu klasifikācijas metožu pilnvarojumu

— sertifikācijas pārbaudes datumi,

— attiecīgajā dalībvalstī vai tās daļā klasificēto pieaugušo liellopu liemeņu sīks apraksts,

— statistikas metodes, ko izmanto, lai izraudzītos attiecīgajā dalībvalstī vai tās daļā nokauto pieaugušo liellopu liemeņu izlasi, kas ir reprezentatīva kategorijas, uzbūves klases un tauku slāņa klases ziņā,

— lopkautuves(-ju) nosaukums(-i) un adrese(-es), kur notiek sertifikācijas pārbaude, paskaidrojot pārbaudes norisi un pārstrādes līnijas(-u) efektivitāti, ieskaitot ātrumu stundā,

— liemeņu noformējums(-i), kas jāizmanto sertifikācijas pārbaudes laikā,

— automatizētās klasifikācijas iekārtas apraksts un tās tehniskās funkcijas, jo īpaši iekārtas drošības mehānisms pret jebkāda veida manipulācijām,

— licencēto ekspertu vārdi, kurus attiecīgā dalībvalsts izvirzījusi kā pārbaudes grupas locekļus dalībai sertifikācijas pārbaudē,

— sertifikācijas pārbaudes koordinators, apliecinot viņa pietiekamās tehniskās zināšanas un pilnīgu neatkarību,

— attiecīgās dalībvalsts izraudzītās neatkarīgās struktūras, kas analizē sertifikācijas pārbaudes rezultātus, nosaukums un adrese.

B. Informācija, kas dalībvalstīm jāsniedz par tādas sertifikācijas pārbaudes rezultātiem, ko veic, lai saņemtu automatizētu klasifikācijas metožu pilnvarojumu

— pārbaudes grupas locekļu un koordinatora sertifikācijas pārbaudē aizpildītu un parakstītu klasifikācijas lapu kopijas,

— ar automatizētas klasifikācijas metodēm iegūtu klasifikācijas rezultātu kopija, ko parakstījis koordinators sertifikācijas pārbaudes laikā,

— koordinatora ziņojums par sertifikācijas pārbaudes organizēšanu, ņemot vērā I pielikumā izklāstītos nosacījumus un prasību minimumu,

— sertifikācijas pārbaudes rezultātu kvantitatīva analīze atbilstoši metodēm, kuras jāsaskaņo ar Komisiju, norādot katra klasificētāja subjektīvos klasifikācijas rezultātus un rezultātus, kas iegūti, izmantojot automatizētās klasifikācijas metodes. Analīzē izmantotie dati jāsniedz elektroniskā veidā, kuri jāsaskaņo ar Komisiju,

— automatizētās klasifikācijas metožu precizitāte, kas konstatēta saskaņā ar noteikumiem I pielikuma 3. punktā.